PONEDJELJAK, 21.12.2020.

**HRVATSKI JEZIK**

**Vježbanje i ponavljanje jezičnih sadržaja**

Bližimo se kraju 1.polugodišta pa ćemo danas ponoviti jezične sadržaje koje smo naučili proteklih nekoliko mjeseci.

Tvoj je zadatak da isprintaš/prepišeš zadatke u bilježnicu i riješiš.

Kada završiš, pošalji mi na pregled.

 VJEŽBA

1. **U sljedećim rečenicama podcrtaj vlastite imenice crvenom, a opće imenice plavom bojom.**

Petra je na Badnjak otišla rano spavati. Bila je nestrpljiva što će ispod jelke pronaći na božićno jutro. Poželjela je knjigu Sanje Pilić, Dnevnik Pauline P. Iznenadila se kada je ispod jelke ugledala samo pismo s porukom, vidimo se u Ulici Grigora Viteza. Nije znala što tamo očekivati. Na kraju ulice bili su mama, tata, Marin i Lucija. I iznenađenje za Petru.

1. **U sljedećim rečenicama podcrtaj glagole radnje žutom, glagole stanja zelenom i glagole zbivanja crvenom bojom.**

Jedne zimske noći Sanja je sanjala kako plovi plavim morem. Kiša je neumorno padala, ali njoj nije smetalo. Marta je pjevala, a Igor je samo šutio i gledao. Cvijet koji su pronašli na pustom otoku probudio se i počeo rasti od morske kiše. Anja je plakala jer je jako grmilo, a brod je drhtao od straha. Ivano je stajao i gledao kako Zvonko piše pismo mami. Sanji je bilo lijepo, ali kad se probudila i shvatila da je sve bio san odlučila je napisati knjigu o snovima.

1. **Napiši pisanim slovima (odmah piši pisanim, ne moraš prepisivati tiskanim)**

TRG SLOBODE, SMIB, ULICA VLADIMIRA NAZORA , MODRA LASTA,

BREGOVITA CESTA, ŠUMA STRIBOROVA, TRG BANA JOSIPA JELAČIĆA,

BIJELI JELEN, ULICA TULIPANA, SPORTSKE NOVOSTI, VEČERNJI LIST

PRILAGOĐENI PROGRAM – izvršava navedeni zadatak.

**MATEMATIKA**

**PISANO ZBRAJANJE (168+59) – vježba**

I dalje ponavljamo.

Tvoj je današnji zadatak riješiti radnu bilježnicu na 58. I 59.strani.

PRILAGOĐENI PROGRAM – radna bilježnica, 58.strana (1., 2., 7.,), zbirka zadataka 54.strana (1., 2., i 3.).

**LIKOVNA KULTURA**

**BOŽIĆNA ČESTITKA**

U petak nam je Božić pa je tvoj zadatak danas da napraviš čestitku svojoj obitelji.

Čestitku s prednje strane moraš ukrasiti. Neka se na tvom crtežu nalazi neki božićni motiv poput ukrašenog bora ili božićne kuglice.

Naravno, unutar čestitke napiši svoje želje svojoj obitelji za ove blagdane.

**Svoj rad mi pošalji do srijede na pregled.**

**SAT RAZREDNE ZAJEDNICE**

Uzmi neke grickalice, pozovi ukućane na druženje i pogledajte zajedno crtić o Zvonku koji spašava Božić. Uživajte! ☺

**https://www.youtube.com/watch?v=xAuu\_QhFHuY**

**TJELESNA I ZDRAVSTVENA KULTURA**

Vježbaj uz sportaše:

https://www.youtube.com/watch?v=YBJwpI-lNOc